— У нашай установе рэалізоўваецца праграма прафарыентацыі, якая ўключае работу з педагогамі, навучэнцамі і іх бацькамі, — расказвае намеснік дырэктара па вучэбна-метадычнай рабоце Цэнтра дадатковай адукацыі дзяцей і моладзі Бярозы Ірына Пятроўна Жук. — Асноўнымі напрамкамі работы з’яўляюцца прафесійная асвета і інфармаванне, прафесійнае выхаванне і кансультаванне. Праграма прадугледжвае правядзенне тыдняў і месячнікаў прафарыентацыі, размяшчэнне адпаведнай інфармацыі на сайце, разгляд пытанняў прафесійнага самавызначэння на бацькоўскіх сходах і пасяджэннях школы “Творчы пошук”. Прафарыентацыйная работа ажыццяўляецца ў цесным супрацоўніцтве з цэнтрам занятасці насельніцтва, арганізацыямі і ўстановамі раёна.